मैक्सिमम मडरूम मेकओवर में आपका स्वागत है,
और आज हमारे पास आपके लिए कुछ बहुत ख़ास है।
तुम एकदम सही हो, ऐना। हम यहाँ चार्ल्स पीटरसन के साथ हैं,
एक लड़का जिसने अपनी बहन, लिज़ी, के साथ,
दूसरे तमाम कुत्तों की देखभाल के लिए, अपना पपी पालने का सपना किनारे रख दिया।
यह सच है, कैम्पबेल। लिज़ी और मुझे कुत्तों से ज़्यादा और कुछ पसंद नहीं है।
और इसीलिए हम ज़्यादा से ज़्यादा कुत्तों के लिए स्थाई घर ढूँढने में मदद करेंगे।
तो यह दिल को छू जाने वाली कहानी सुनने के बाद,
मैक्सिमम मडरूम मेकओवर टीम जानती थी कि हमें मदद करनी ही होगी।
चार्ल्स और लिज़ी का मडरूम ऐसा दिखता था।
चार्ल्स, क्या तुम अपनी नई पपी जन्नत देखने के लिए उत्साहित हो?
बहुत उत्साहित हूँ, ऐना।
यह बहुत ही शानदार है।
तुम और सारे पपी इसके हक़दार हो।
मैं इंतज़ार नहीं कर सकता...
लिज़ी, तुमने आँखों पर पट्टी क्यों बाँध रखी है?
यह स्कूल के लिए एक प्रयोग है। वैसे, तकनीकी रूप से स्कूल के लिए नहीं है।
मेरी समझ बढ़ाने के लिए है, स्कूल के लिए।
मैं हेलेन केलर पर एक रिपोर्ट लिख रही हूँ,
तो मैं यह अनुभव करने की कोशिश कर रही हूँ कि अँधा होना कैसा लगता है।
ठीक है। याद है हम कुत्तों के लिए मडरूम ठीक करने की बात कर रहे थे?
-मैं सोच रहा था... -क्या तुम डिनर करते हुए मेरी रिकॉर्डिंग बना सकते हो?
-मैं उसे अतिरिक्त अंकों के लिए जमा करना चाहती हूँ। -नहीं कर सकता।
सैमी की दादी मुझे लेने आ रही हैं...
-अभी। -रुको।
फिर से? तुम और सैमी हमेशा साथ घूमते रहते हो।
मेरे ख़्याल से जब तुम्हारा एक बहुत अच्छा दोस्त हो तो ऐसा ही होता है।
शायद।
पपी प्लेस
"शैडो"
बेटा, तुम्हें यक़ीन है हम कुछ नहीं कर सकते? पता है, हेलेन केलर के पास एक सहायक था।
आपका मतलब ऐन सलिवन से है। वह सहायक नहीं थी।
वह हेलेन केलर की टीचर और सबसे अच्छी दोस्त थी।
उसने हेलेन को ख़ुद काम करने और आत्मनिर्भर बनने के लिए प्रेरित किया।
खुला है।
-वह कौन है? -डिनर के लिए सरप्राइज़ मेहमान।
तुम्हें अपनी आँखों से पट्टी उतार देनी चाहिए।
हेलेन केलर अपनी अतिथियों को नहीं देख सकती थी।
-हैलो, पीटरसन परिवार। हैलो। -हैलो।
क्या वह डॉ. ऐबी हैं?
मेरा लहज़ा। हमेशा मेरी पहचान बता देता है।
आप एक पपी लाई हैं।
मैं कभी किसी डिनर पार्टी में खाली हाथ नहीं जाती हूँ।
यह छोटा प्राणी शैडो है।
इसके नए मालिकों को पता ही नहीं था कि उनके बेटे को इससे एलर्जी है,
तो उन्होंने मुझसे इसके लिए नया घर ढूँढने का अनुरोध किया है।
मतलब, शैडो के लिए, उनके बेटे के लिए नहीं।
-चार्ल्स और मैं ढूँढ लेंगे। -तुम्हारे डैड ने तुम्हें इसमें हरा दिया।
कप्तान कार्टर अपनी बेटी नेल को उसके सातवें जन्मदिन के लिए
सरप्राइज़ में पपी देना चाहते हैं। शैडो एकदम सही है।
लिज़ी, तुम्हें देखना चाहिए यह कितना प्यारा है।
कोई बात नहीं। मैं दूसरे तरीकों से शैडो को अनुभव कर सकती हूँ।
आपको पता है जब आपकी एक इंद्री काम नहीं करती, तो बाकी इन्द्रियाँ ज़्यादा तेज़ हो जाती हैं?
इसके मुँह से बदबू नहीं आ रही है।
नेल की जन्मदिन पार्टी तक शैडो हमारे साथ रहेगा।
-हाँ! -जिससे मुझे याद आता है,
मडरूम को कुत्तों के ज़्यादा अनुकूल बनाने की चार्ल्स की योजना का क्या हुआ?
वह करना मुश्किल है जब वह हमेशा सैमी के घर पर रहता है।
शैडो एक सभ्य प्राणी है और अपनी क्रेट में ख़ुश रहता है।
यह कोई दिक़्क़त नहीं करेगा।
यह लो, लिज़ी।
मैं तुम्हें देखने के लिए कल तक का इंतज़ार नहीं कर सकती।
लगता है वह भी इंतज़ार नहीं कर पाया।
-हैलो, दोस्त। -हाय। ओह, हैलो।
चूँकि मैं देख नहीं सकती थी,
मेरी बाकी इन्द्रियाँ, जैसे सुनने की शक्ति, स्वाद और गंध का अनुभव, सब ज़्यादा तेज़ हो गईं।
उससे मुझे वाक़ई हेलेन केलर की शक्ति समझ आई,
जिन्होंने अपने पास मौजूद संसाधनों का इस्तेमाल करके
दुनिया को दिखाया कि वह अक्षम नहीं थीं,
बल्कि यह कि वह सक्षम थीं।
शुक्रिया, लिज़ी। बेहतरीन काम किया।
दरअसल...
मारिया
दो साल पहले
घर के बने कपकेक, एक डॉलर में।
घर के बने ख़ुफ़िया विधि के कपकेक, एक डॉलर में दो।
हाँ!
मारिया, मारिया, मारिया!
अँधा होने पर हमारी दूसरी इन्द्रियाँ ज़्यादा तेज़ नहीं हो जाती।
हम बस उन पर ज़्यादा ध्यान देना सीख जाते हैं।
साथ ही, हो सकता है हेलेन केलर को सक्षम बुलाया जाना अच्छा लगता,
लेकिन शायद अच्छा नहीं भी लगता।
मुझे ऐसा लगता है जैसे तुम कह रही हो कि विकलांगता बुरी चीज़ है,
और मुझे नहीं लगता वह बुरी है।
वह बस कुछ लोगों की ज़िंदगी का हिस्सा है।
गज़ब, मारिया, यह बहुत गहरी सोच है।
हम सबको, जिसमें मैं भी शामिल हूँ,
आज कुछ महत्वपूर्ण सिखाने के लिए शुक्रिया।
ढाँचा अच्छा है, तो अब थीम पर ध्यान देते हैं।
आधुनिक, न्यूनतावादी, शायद ग्रामीण फार्महाउस?
मैं बस सारे पपी के लिए सुरक्षित जगह चाहता हूँ।
क्या तुमने ध्यान दिया कि शैडो हमें घूरना बंद नहीं कर रहा?
मुझे नहीं लगता उसने एक बार भी पलकें झपकाई हैं।
लिज़ी कहती है उसने इससे ज़्यादा केंद्रित पपी नहीं देखा है।
या शायद उसे लगता है कि तुमने अजीब कपड़े पहने हैं।
हाँ।
ध्यान से।
अपने पैरों से ज़ोर लगाओ। अपना वज़न संतुलित रखो और आँखें ऊपर।
-शायद मुझे किसी को मदद करने के लिए ढूँढना चाहिए। -हाँ। अच्छा विचार है।
ओह, अच्छा।
शैडो, हटो। मैंने लगभग तुम्हारे ऊपर पैर रख दिया था।
शायद यह उतना बुद्धिमान नहीं है जितना हमने सोचा था।
नहीं, वह और ज़्यादा बुद्धिमान है। शैडो ने देख लिया था कि तुम उन कीलों पर पैर रखने वाले थे।
वह तुम्हारी रक्षा कर रहा था।
वे मेरे रबर के तलों के आरपार हो जातीं।
मुझे पता था मुझे भारी जूते पहनने चाहिए थे।
तुम एक बहुत ख़ास पपी हो, है ना?
-क्या मैं हैलो कह सकती हूँ? -बिल्कुल। इसका नाम सिम्बा है।
हैलो, सिम्बा।
मुझे... मुझे माफ़ कीजिए। मैंने देखा नहीं कि यह एक गाइड कुत्ता है।
माफ़ी माँगने की ज़रूरत नहीं है। सिम्बा विनम्र है। यह शेख़ी नहीं बघारता है।
यह ख़ूबसूरत है।
और यह सिर्फ़ ऊपरी ख़ूबसूरती से कहीं बढ़कर है।
हेल्पिंग आइज़ फाउंडेशन कहती है
कि उन्होंने कभी इससे ज़्यादा प्रभावशाली कुत्ते को प्रशिक्षण नहीं दिया है।
सिम्बा आठ सालों से मेरी आँखों का काम कर रहा है, और मैं उसके बिना पता नहीं क्या करूँगी।
मुझे यक़ीन है हेलेन केलर को सिम्बा जैसा कुत्ता बहुत अच्छा लगा होता।
मेरी भतीजी ने भी कल रात यही बात कही थी।
उसकी क्लास ने अभी "द स्टोरी ऑफ़ माय लाइफ़" पढ़ी है।
-वह मेरी क्लास है। आपकी भतीजी कौन है? -हैलो, आंट कमीला।
देखिए, मेरी मॉम आ गईं। ख़ैर, नहीं, आपको देखने की ज़रूरत नहीं है।
आपसे मिलकर अच्छा लगा। अलविदा, सिम्बा।
सो रहा हूँ।
लिज़ी, छोड़ो भी। मैं थक गया हूँ।
क्या करके, मडरूम की सफ़ाई? क्योंकि यह बिल्कुल पहले जैसा ही लग रहा है।
बड़ा काम शुरू करने से पहले हमें सारी तैयारी करनी है।
सैमी कहता है नवीकरण का सबसे ज़रूरी हिस्सा होता है तैयारी।
चार्ल्स, हमेशा सब कुछ सैमी के बारे में नहीं होता है, ठीक है?
तुम्हें सैमी क्यों नहीं पसंद है? क्या उसने तुम्हें कुछ किया है?
नहीं। सैमी बहुत अच्छा है।
और मुझे ख़ुशी है कि तुम्हारा एक अच्छा दोस्त है। बस यह...
मुझे पता नहीं।
लिज़ी, इसने आज कमाल का काम...
क्या?
यह सैमी के बारे में है।
बोलो।
सैमी कुछ जंग लगी कीलों पर पैर रखने वाला था,
लेकिन शैडो दौड़कर उसके आगे आ गया और ज़ोर से भौंकने लगा।
-वाक़ई? -उसे पता था, लिज़ी।
-यह जैसे... -सबसे प्रभावशाली पपी है?
बिल्कुल।
बच्चों, बुरी ख़बर है। कप्तान की बेटी ने तय किया है कि वह बड़ी होकर
जादूगर बनना चाहती है।
जन्मदिन पर पपी की बजाय उसे एक ग़ायब करने वाली अलमारी मिल रही है।
हमें शैडो के लिए दूसरा घर ढूँढना होगा। इसके बारे में कल बात करते हैं। ठीक है?
-हाँ। -ठीक है।
वह बुरी ख़बर नहीं है। वह शानदार ख़बर है।
यह एक संकेत है कि शैडो की क़िस्मत में कुछ बड़ा है,
-सिर्फ़ पालतू जानवर होने से कुछ ज़्यादा बड़ा। -जैसे क्या?
जैसे एक गाइड कुत्ता बनना।
-तुम्हें लगता है वह बन सकता है? -यह पता लगाने लायक़ है।
हेल्पिंग आइज़ फाउंडेशन
माफ़ कीजिए?
मैं लिज़ी पीटरसन हूँ। यह मेरा भाई है, चार्ल्स।
हैलो।
हमारे पास आपकी ज़िंदगी का सबसे प्रभावशाली पपी है।
हम जानना चाहते थे अगर आप उसे
अपने गाइड डॉग प्रशिक्षण प्रोग्राम का हिस्सा बना सकते हैं।
वह शांत है। वह बहुत बुद्धिमान है।
और जब कुछ ग़लत होता है तो उसके पास वह समझने की स्वाभाविक क्षमता है।
वह बहुत अच्छा पपी है। वह लोगों का ख़्याल रखना चाहता है।
कृपया?
सबसे पहले, अगर तुम मुझे नाराज़ नहीं करना चाहते,
तो 4:30 से 4:32 के बीच के क़ीमती दो मिनट मुझसे बात करने का अच्छा समय नहीं है।
वह दो मिनट गरम कोको और बेक किए मीठे के लिए होते हैं।
-कोई छूट नहीं। -लेकिन...
दूसरी बात, हमारे कुछ नियम हैं।
और उनमें से एक नियम है कि हम अपने प्रशिक्षण प्रोग्राम में बाहरी कुत्ते नहीं लेते हैं।
हमारे सभी नए सदस्य हमारे द्वारा पाले जाते हैं।
लेकिन शैडो सबसे अच्छा गाइड कुत्ता बन सकता है।
हाँ, कुछ नियम तोड़ने के लिए ही बनाए जाते हैं।
और ये नियम हमारे अध्यक्ष द्वारा बनाए गए थे।
अब, अगर मुझे इजाज़त दो,
"फ़ैंटम ऑफ़ द ओपेरा" की रीमास्टर्ड, ओरिजिनल,
लंदन कास्ट रिकॉर्डिंग दिखाई जाने वाली है और मैं उसका इंतज़ार करता आ रहा हूँ...
ख़ैर, अपनी पूरी ज़िंदगी।
-हम अध्यक्ष से बात करना चाहते हैं। -तुमने अभी-अभी की।
साइमन फ़्लिंट - अध्यक्ष
तो अब क्या? इंसानियत के लिए महान काम करने की बजाय
शैडो बस एक आम कुत्ता रह जाएगा?
मतलब, अगर साइमन ने अपना मन नहीं बदला तो।
-यह सब बहुत ग़लत है। -यह ग़लत से कहीं बढ़कर है।
शैडो के अधिकार नकारे जा रहे हैं।
हमें उसे एक मौका दिलवाने के लिए एक आंदोलन शुरू करना चाहिए।
मैं एक याचिका शुरू कर सकता हूँ
यह समझाते हुए कि कैसे शैडो ने मुझे जंग लगी कीलों पर पैर रखने से बचाया।
तुम्हें पता है उससे कितनी चोट लगती?
उसके बारे में सोचने से ही मुझे चक्कर आ जाते हैं।
मैं तुम लोगों से बाद में मिलती हूँ।
शुक्रिया, मारिया।
मारिया, हैलो।
हैलो, लिज़ी।
मैं कल तुम्हारी आंट से मिली।
हाँ, मैंने देखा था।
देखो, मैं बहुत बेवक़ूफ़ महसूस कर रही हूँ कि मैं क्लास को अँधा होने के बारे में बता रही थी
जब तुम ठीक वहीं थीं।
तुम्हें ऐसा नहीं लगना चाहिए। तुम्हारी रिपोर्ट वाक़ई बहुत अच्छी थी।
और अगर तुम्हें यह सुनकर बेहतर लगे, कभी-कभी मुझे भी तुम्हारी वजह से बेवक़ूफ़ महसूस होता है।
वाक़ई? बढ़िया। रुको, मैं तुम्हें कैसे बेवक़ूफ़ महसूस करवाती हूँ?
-मतलब, तुम मारिया हो। -क्या मतलब है तुम्हारा?
बस यह कि तुम हर काम में बहुत अच्छी हो।
मैं सच कह रही हूँ। तुम हँस क्यों रही हो?
दूसरी कक्षा की स्पेलिंग बी याद है?
अजेय।
तीन साल पहले
अ-ज-ए-य।
अजेय।
या पिछले साल की "हैमिलटन" प्रस्तुति?
एक साल पहले
लिज़ी पीटरसन - एलाइज़ा
मारिया सैंटिआगो - पोशाक सहायक
ख़ैर, तुम वाद-विवाद टीम की कप्तान हो।
मैं उस बात पर बहस नहीं करूँगी।
मेरे ख़्याल से पहली क्लास के बाद हमने पहली बार इतनी लंबी बातचीत की है।
बेशक़।
अगर तुम्हें ऐतराज़ ना हो,
-मैं तुमसे एक सलाह माँगना चाहती हूँ। -ज़रूर।
मेरा भाई और मैं एक कुत्ते की देखभाल कर रहे हैं, शैडो।
वह कमाल का है, और मेरे ख़्याल से वह एक शानदार गाइड कुत्ता बन सकता है, सिम्बा की तरह।
सिर्फ़ एक दिक़्क़त है कि...
हेल्पिंग आइज़ फाउंडेशन सिर्फ़ अपने कुत्तों को प्रशिक्षण देते हैं।
हाँ, तुम्हें... तुम्हें कैसे पता?
ओह, हाँ। तुम मारिया हो।
दूसरे कुत्तों को भी मौका मिलना चाहिए। मैं सिम्बा के बिना अपनी आंट की कल्पना भी नहीं कर सकती।
और कोई ऐसा इंसान होगा जिसके लिए शैडो एकदम सही होगा।
बिल्कुल।
मैं अपनी पूरी ज़िंदगी सिम्बा के आसपास रही हूँ, तो मुझे गाइड कुत्तों के बारे में काफ़ी जानकारी है।
अगर तुम चाहो तो मैं शैडो से मिल सकती हूँ।
शायद हम दोनों मिलकर कोई रास्ता निकाल सकें।
वाक़ई? तो तुम स्कूल के बाद मेरे घर आना चाहोगी?
ठीक है। लेकिन मैं ज़्यादा देर नहीं रुक सकती। कल मेरी इतिहास ऑनर्स की परीक्षा है।
कोई बात नहीं। मेरी गणित ऑनर्स की परीक्षा है।
तुम्हें क्या लगता है, शैडो?
यह खेलने के लिए पत्तियों के एक बड़े ढेर जैसा है, लेकिन अंदर है।
शैडो?
यह रहे तुम।
मैं उससे मिलने के लिए बेताब हूँ।
हम सिर्फ़ थोड़े समय के लिए उसका ख़्याल रख रहे हैं।
चार्ल्स?
लिज़ी।
यह देखो ज़रा।
चलो, शैडो।
नीचे पपी।
ऊपर बच्चा।
सैमी की दादी डेयल ने इसे बनाया। वह कमाल की बढ़ई हैं।
बढ़िया है।
ठीक है। यह मुझे बहुत पसंद आया।
हम शैडो को ऊपर ले जा रहे हैं। मारिया गाइड कुत्तों की विशेषज्ञ है।
वैसे, मैं कोई विशेषज्ञ नहीं हूँ।
लेकिन मैं कुछ ऐसे टेस्ट जानती हूँ जिनसे पता चल जाएगा शैडो अच्छा उम्मीदवार है या नहीं।
-तुम मदद करना चाहते हो? -बिल्कुल।
नहीं। पूछने के लिए शुक्रिया, लेकिन तुम दोनों जाओ।
चलो, शैडो।
शुक्रिया।
तुम शैडो के बारे में सही थीं। यह शांत है और इसका ध्यान नहीं बँटता है।
लेकिन यह उत्सुक भी है। यह एक बेहतरीन गाइड कुत्ता बनेगा।
सच कहूँ तो मुझे शैडो की चिंता नहीं है।
-साइमन की है, जो फाउंडेशन का अध्यक्ष है। -तुम उसके बारे में क्या जानती हो?
बस यह कि उसका रवैया काफ़ी रूखा है,
उसे मीठा खाना पसंद है, और वह म्यूज़िकल थिएटर का प्रशंसक है।
मैं जानती हूँ हम रास्ता निकाल लेंगे।
जैसा कि तुमने अपनी हेलेन केलर रिपोर्ट में कहा था, हमें उन संसाधनों का इस्तेमाल करना होगा जो हमारे पास हैं।
रुको, हमें?
ख़ैर, हाँ।
-मैं मदद करना चाहती हूँ। -ठीक है। संसाधन।
ऑनलाइन एन्साइक्लोपीडिया बहुत भरोसेमंद नहीं होते हैं,
इसलिए हमें अपने प्राथमिक डेटा स्रोत से दोबारा जाँच करनी होगी।
दरअसल, मैं सोच रही थी ज़्यादा कुछ...
ड्रामा क्लब के पोशाक विभाग के बारे में।
उससे शैडो को एक गाइड कुत्ता बनने में कैसे मदद मिलेगी?
गरम कोको
फ़िक्र मत करिए।
हैमिलटन के पुराने ज़माने के कपकेक
-लज़ीज़ कपकेक खाना चाहेंगे, सर? -तुम जानी-पहचानी क्यों लग रही हो?
मैं ऐलग्ज़ैन्डर हैमिलटन हूँ।
आप शायद मुझे संयुक्त राज्य की वित्तीय प्रणाली की स्थापना के कारण जानते हैं।
कृपया एक औपनिवेशिक मीठा खाएँ।
और मैं एलाइज़ा हूँ।
मैंने न्यूयॉर्क शहर में पहले अनाथालय की शुरुआत की थी।
और तुम यहाँ आए हो क्योंकि...
हम क्रांतिकारी हैं, और हमें लगता है कि यह ज़रूरी है...
कि नियम तोड़े जाएँ।
-अब मैं तुम्हें पहचान गया। -जैसा कि आप जानते हैं,
अपना काम ठीक से करने के लिए गाइड कुत्तों में कुछ ख़ास गुण होते हैं।
इसलिए हमने पाँच टेस्ट तैयार किए हैं,
आपको यह दिखाने के लिए कि शैडो कितना कमाल का गाइड कुत्ता बन सकता है।
हम इसे कहते हैं...
भरोसे की परीक्षा।
आपको इसके लिए बैठ जाना चाहिए।
पहला टेस्ट, स्पर्श।
इससे पता चलता है आपका पपी इंसानी स्पर्श से कितना सहज है।
-आप देखेंगे यह बहुत शांत है। -बहुत-बहुत शांत।
हमारा अगला टेस्ट...
आवाज़
एलाइज़ा?
गाइड कुत्तों को सभी तरह की आवाज़ों और शोर को संभालना सीखना होता है।
जैसा कि आप देख रहे हैं, शैडो को कोई दिक़्क़त नहीं है!
हाँ, लेकिन मुझे है! उसे बंद करो।
चलो मुद्दे की बात करते हैं, ठीक है?
छाते वाला परीक्षण।
इसे खोलो और देखो चौंकने से पपी की क्या प्रतिक्रिया होती है।
सुरंग।
पपी इसके अंदर से दौड़ता है, अपना आत्मविश्वास दिखाता है।
और आख़िर में, हम देखेंगे कि जब पपी का ध्यान बँटा हुआ होता है, तो बुलाए जाने पर वह कितनी जल्दी आता है।
शैडो? वापस आओ।
सुरंग
वापसी
तो आपको क्या लगता है?
बुरा नहीं है।
हालांकि मुझे ऊपर क्रीम ज़्यादा पसंद है।
-समझ गए। लेकिन हमारा मतलब... -पपी से था।
मैं यह नहीं कहूँगा कि इसमें गुंजाइश नहीं है।
और तुम्हारी प्रस्तुति शानदार थी। मैं तुम्हारे साहस की सराहना करता हूँ।
लेकिन जैसा कि मैंने पहले ही श्रीमान हैमिलटन को साफ़-साफ़ बता दिया था,
मैं नियम नहीं तोड़ सकता। मुझे माफ़ करना। तुम्हारा दिन अच्छा रहे।
-आप अध्यक्ष हैं! -मैंने कहा तुम्हारा दिन अच्छा रहे।
हैलो, लिज़ी।
मैं सोच रही थी मिस न्यूमैन से कहूँ हमें जोड़ीदार बदलने दें
ताकि तुम और मैं मिलकर औद्योगिक क्रांति प्रॉजेक्ट पर काम कर सकें।
-अगर तुम चाहो तो। -ज़रूर, हाँ। मुझे अच्छा लगेगा।
-हमें बस मिस न्यूमैन को मनाना होगा। -अपने सबसे अच्छे संसाधन का इस्तेमाल करें तो कर सकते हैं।
वह कपकेक कार्ट?
हम दोनों। अगर हम दोनों साथ काम करें?
मेरे ख़्याल से हम बिल्कुल अ-ज-ए-य होंगे।
-अजेय। -वह बहुत अजीब था।
बहुत अजीब था।
मेरे डैड ने शैडो के लिए एक नया घर ढूँढ लिया।
क्या तुम बाद में आकर उससे अलविदा कहना चाहोगी?
काश। लेकिन मुझे विज्ञान ऑनर्स के लिए प्लेट विवर्तिनिकी पर लेख जमा करना है।
हाँ। मुझे भी पढ़ाई करनी है। फ्रेंच ऑनर्स में परीक्षा है।
तुम विज्ञान में काफ़ी अच्छी हो। कोई सवाल होने पर मैं तुम्हें फ़ोन कर सकती हूँ?
हाँ। और अगर मुझे कोई...
मैं तुम्हारी मदद करूँगी, मेरी दोस्त।
वाक़ई, समझ नहीं आता यह एक बेहतर कुत्तों का कमरा है या बच्चों का कमरा?
तुम दोनों को मानना पड़ेगा। यह कमरा शानदार दिख रहा है।
और यहाँ ज़्यादातर सामान अपसायकल या रीसायकल हुआ है,
जिसका मतलब यह पर्यावरण के अनुकूल और टिकाऊ है।
या, जैसा कि डैड कहते हैं...
मुफ़्त है।
ओह, बढ़िया। मुझे बहुत देर नहीं हुई है। सैमी, तुम्हारी दादी तुम्हारा इंतज़ार कर रही हैं।
-चलता हूँ। -ठीक है।
मैं जानता हूँ यह वैसा नहीं है जैसा हम चाहते थे,
लेकिन अगर वे शैडो को बहुत सारा प्यार देंगे,
मुझे यक़ीन है वह ख़ुश रहेगा।
जानती हूँ। मैं बस सोच रही हूँ अगर साइमन को मनाने के लिए
-मारिया और मैं कुछ और कर सकते थे। -मुझे यक़ीन है तुम लोग शानदार थे।
बच्चों, यह है ट्रेसी और उसका बेटा, वायट।
हैलो, क्या चल रहा है?
-हैलो। -यह शैडो का नया परिवार है।
सच है, लेकिन शैडो का असली काम वायट की मदद करना होगा।
मुझे नहीं लगता शैडो को गाइड कुत्ता बनने की अनुमति है।
-नहीं है। -साइमन?
लेकिन वायट की उम्र उतनी नहीं है कि उसे अपना ख़ुद का गाइड कुत्ता दिया जा सके।
और जब तक उतनी उम्र नहीं होती, वायट लिए एक साथी
और इस पर नज़र रखने के लिए शैडो से बेहतर कोई नहीं होगा।
हैलो।
यह मुझे पहले से ही पसंद करता है।
जब गाइड कुत्ता लेने का समय आएगा, तब क्या होगा?
-तब शैडो का क्या होगा? -कुछ भी नहीं।
गाइड कुत्ते और आम कुत्ते साथ रहते हैं।
और मुझे यक़ीन है शैडो को एक नया कुत्ता दोस्त बहुत अच्छा लगेगा।
डैड, क्या हम शैडो को बाहर खेलने ले जा सकते हैं?
बिल्कुल।
-चलो। मैं दिखाता हूँ। -बढ़िया।
यह कमाल की बात है।
ख़ैर, शैडो ख़ुद भी बहुत कमाल का है।
शुक्रिया।
अब अगर मुझे इजाज़त दो, मुझे अपने परिवार के पास जाना चाहिए।
मैं नहीं चाहता शैडो उन्हें मुझसे ज़्यादा पसंद करने लगे।
हमें ख़ुशी मनानी चाहिए।
ऐसे।
आज़माकर देखो। यह बहुत मज़ेदार है।
लिज़ी, मारिया का फ़ोन है।
उससे कहिए मैं अभी वापस फ़ोन करती हूँ।
मुक़ाबला शुरू हुआ।
एलन माइल्स की स्कॉलैस्टिक पुस्तक श्रृंखला "पपी प्लेस" पर आधारित
उप-शीर्षक अनुवादक: मीनू